INSPIRERER: Liverpool-manager Jürgen Klopp og Ole Gunnar Solskjær slo av en prat i Marbella. Foto: moldefk.no

Solskjær møtte Klopp: – Står for en fotball som uten tvil inspirerer

Manchester United-legenden Ole Gunnar Solskjær henter inspirasjon fra Liverpool. I helgen fikk han møte Jürgen Klopp (50) igjen.

Oppdatert 18. februar 2018

Artikkelen er over to år gammel

For tiden er både Liverpool og norske eliteserielag på treningsleir i spanske Marbella. Da benyttet Molde-trener Ole Gunnar Solskjær muligheten til å slå av en ny prat med Liverpool-manager Jürgen Klopp.

les også Firmino med gladmelding til Liverpool-fansen

– Forsøke å få til

– Det var hyggelig å treffe ham igjen, jeg studerte ham da han var i Dortmund, og den fotballen han spiller er noe vi har lyst til å etterligne. Spesielt måten han kontrer og angriper på, med den hurtigheten og intensiteten i spillet, det er noe vi har lyst å forsøke å få til, sier Solskjær til Moldes hjemmeside.

44-åringen, som har skrevet seg inn i Manchester Uniteds historie, bruker altså gamleklubbens erkerival i jakten på ny kunnskap. Målet er at Molde kan spille mer slik som Klopp og Liverpool. Ifølge Tidens Krav var Solskjær Liverpool-supporter som ung.

Redaksjonelt samarbeid Dplay Se Eliteserien og OBOS-ligaen direkte på Dplay

– Vei å gå

– Vi har selvfølgelig en vei å gå, men han står for en fotball som uten tvil inspirerer, sier Solskjær.

Liverpool er slått ut av FA-cupen og har ikke kamp denne helgen. Etter onsdagens storseier borte mot Porto i Champions League har laget tilbragt noen dager under spansk sol, søndag dro de tilbake til England.

Molde møter russiske Krasnodar i Marbella søndag kveld.

les også Mané-hat trick og Salah-magi da Liverpool knuste Porto

Publisert: 18.02.18 kl. 13:27 Oppdatert: 18.02.18 kl. 13:37

Eliteserien S V U T M P 1 Bodø/Glimt 18 16 2 0 65 – 20 45 50 2 Molde 18 11 1 6 46 – 22 24 34 3 Odd 18 11 1 6 32 – 24 8 34 4 Rosenborg 18 9 5 4 34 – 19 15 32 5 Vålerenga 18 9 5 4 29 – 24 5 32 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk

Les også